Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 469

12. évfolyam Vendéglátás—idegenforgalom szakmacsoportos alapozó ismeretek 192 óra Vendéglátás—idegenforgalom szakmacsoportos alapozó gyakorlatok 4 óra Elmélet és gyakorlat 256 óra VENDÉGLÁTÁS—IDEGENFORGALOM SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Vendéglátás-idegenforgalom szakmacsoportos alapozó ismeretek oktatásának célja, hogy bõvítse, rendszerezze és mélyítse el a közismereti tantárgyak keretében tanultakat, fejlessze, alapozza meg a szakmai mûveltséget, készítsen fel a szakmacsoportos alapozó gyakorlatokra. A vendéglátás és az idegenforgalom sokszínû, tartalmas, aktív tanulói magatartást és tanulási élményeket is eredményezõ bemutatásával hívja fel a tanulók figyelmét a szakmák sajátosságaira, keltse fel az érdeklõdésüket irántuk, mutassa be a pályák szépségeit, nehézségeit, hasznosságát, fejlõdésének irányát, a szakterületen dolgozók tevékenységét, távlatait. Segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Teremtsen alkalmakat, feladathelyzeteket a tanulóknak képességeik, szakmai tehetségük kibontakoztatására, keltse fel az érdeklõdést a szakmai tevékenységek mélyebb elméleti alapjai iránt. Biztosítson lehetõséget a szakmacsoport munkaköreiben szükséges megfelelõ magatartás kialakulásához, a tanulási és szakmai motiváció fejlesztéséhez, megerõsítéséhez. Neveljen a szakmai tevékenységekkel kapcsolatban tudatos, felelõsségteljes magatartásra, alakítsa ki a tanulókban a pontos és minõségi munkavégzés igényét, a környezettel szembeni felelõsségérzetet. A tananyag meghatározza az idegenforgalom, a turizmus, a vendéglátás fogalmait, bemutatja a tevékenységét, területeit és jellemzõit, szerepét, kapcsolódásait a társadalmi élettel, a különbözõ gazdasági ágakkal, ismerteti a szállodák tevékenységét, munkafolyamatait, kapcsolódásuk rendszerét, a szállodai üzem- és munkaszervezést, a marketing feladatait, eszközeit, szerepét és helyét a gazdálkodó szervezet mûködésében, ismereteket nyújt a piac lényegérõl, szereplõirõl, fõbb motivációiról, a marketing etikai és jogi kérdéseirõl. A Gazdasági környezetünk oktatásának célja, hogy a tanulók az alapvetõ gazdasági ismeretek elsajátítása után ismerjék, értsék a gazdasági élettel kapcsolatos legfontosabb alapfogalmakat, összefüggéseket, a tömegtájékoztatás gazdasági híreit, és váljanak képessé ezek felhasználására késõbbi tanulmányaikban, saját ügyeik intézésében. Az ismeretkör segítse a tanulókat a gazdasági, politikai kérdések felé orientálásban érdeklõdésük felkeltésével, megfigyeléseik és személyes tapasztalataik megerõsítésével. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, az ismeretelemzõ-értékelõ, szintetizáló, fogalomalkotó, általánosító gondolkodás, az önálló tapasztalatszerzés és ismeretalkalmazás képessége, a gondolkodás, a problémamegoldó képesség. A szóbeli és írásos kommunikációban használják helyesen a nyelvet, értsék a tevékenységükkel kapcsolatos alapfogalmakat, folyamatosan bõvítsék szókincsüket, használják a helyzetnek és a célnak megfelelõen a kommunikáció egyéb eszközeit is. Folyamatosan tökéletesedjék a munkatársakkal való együttmûködésük, empatikus képességük, a kreativitásuk, felelõsségérzetük, kötelességtudatuk, ismerjék el a mások teljesítményét, munkájának eredményeit, alakuljon ki a vendég tisztelete, megbecsülése. A tanulók váljanak képessé a különbözõ ismeretforrások használatára, az információk helyes értelmezésére, az ismeretek alkalmazására. A tevékenység során szokják meg az önálló tanulást, az önmûvelést, az önálló és produktív feladatmegoldást, érezzék meg a tanulási eredmények, sikerek értékét, örömét. Alakuljon ki, fejlõdjön a szépérzékük, erõsödjön meg a saját munkájukkal kapcsolatos igényességük, tanulásuk legyen átgondolt, célszerû és eredményes, írásos munkáikban törekedjenek az igényes külalakra, mindennapi viselkedésük, megjelenésük is tükrözze választott hivatásukat. A tevékenység végzése során erõsödjék bennük a tanulási és szakmai motiváció, váljon tudatos döntéssé a szakmaválasztás, erõsödjön a szakmához, a választott munkához, életpályához való kötõdés. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A tanulók lássák meg a munka, a szakmai tevékenységek mögött az embert és a természetet, tiszteljék annak értékeit, ismerjék fel és utasítsák el a környezetszennyezõ, természet- és egészségkárosító tevékenységeket, az ilyen magatartást. Mindennapi életükben, iskolai tevékenységeik és leendõ munkájuk során alkalmazzák az elméletben tanult ismereteiket, hasznosítsák megszerzett készségeiket, képességeiket. Gazdasági környezetünk: Fejlessze a tanulók ismereteit a gazdasági élet alapvetõ területeirõl (szükségletek, termelés, javak, munkamegosztás, gazdálkodás, piac, kereslet, kínálat), ismertesse meg a termelési tényezõket, a kereslet, a kínálat és a piac kapcsolatát, csoportosítsa a javakat. A tanulók tudják élõszóban bemutatni a gazdasági élet szereplõit és kapcsolataikat, az állam feladatait, az állami költségvetés legfontosabb bevételeit és kiadásait. Ismertessék a háztartás feladatait, bevételeit és kiadásait, a háztartás pénzgazdálkodását. Példákon keresztül mutassák be a háztartás bevételeinek és kiadásainak számítását, tudják megkülönböztetni a háztartás munkavállalói és jövedelem-felhasználó kapcsolatrendszerét. Tudják jellemezni a vállalkozások és a többi gazdasági szereplõ kapcsolatát, megkülönböztetni az üzleti vállalkozást és a nonprofit vállalkozást, a vállalkozási formákat, a vállalkozási formák elõnyeit és hátrányait. Megszerzett ismereteik alapján rendszerezzék a legfontosabb pénzügyi fogalmakat. A tanulók értsék meg a munkaviszony és munkaszerzõdés fogalmak tartalmát, a legfontosabb munkavállalói jogokat és kötelezettségeket. Példákon keresztül mutassák be a költség, kiadás, ráfordítás, bevétel, fedezeti összeg, eredmény fogalmakat és kapcsolatukat az eredménnyel.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes